แนวโน้มดัชนีเช้าแกว่งตัวลบ
คาดตลาดหุ้นไทยเช้านี้เปิดตลาดฯมาน่าจะแกว่งตัวในแดนลบก่อน แต่หากกกต.ประกาศรับรองผลเลือกตั้ง น.ส.ยิ่งลักษณ์ ชินวัตร ระหว่างเทรดตลาดฯก็คงกลับมายืนในแดนบวกได้
19 ก.ค. 2554

คาดตลาดหุ้นไทยเช้านี้เปิดตลาดฯมาน่าจะแกว่งตัวในแดนลบก่อน แต่หากกกต.ประกาศรับรองผลเลือกตั้ง น.ส.ยิ่งลักษณ์ ชินวัตร ระหว่างเทรดตลาดฯก็คงกลับมายืนในแดนบวกได้ 
นายเกียรติก้อง เดโช นักกลยุทธ์การลงทุน บล.ซีไอเอ็มบี(ประเทศไทย) กล่าวว่า ตลาดหุ้นไทยเช้านี้เปิดตลาดฯมาน่าจะแกว่งตัวในแดนลบก่อน ในทิศทางเดียวกับตลาดภูมิภาคที่เคลื่อนไหวแดนลบในกรอบแคบๆ แต่หากคณะกรรมการการเลือกตั้ง(กกต.)ประกาศรับรองผลการเลือกตั้งน.ส.ยิ่งลักษณ์ ชินวัตร ระหว่างการเทรด ตลาดฯก็คงปรับตัวขึ้นมาเป็นบวกได้ ซึ่งต้องรอติดตามอย่างใกล้ชิด           ส่วนประเด็นเรื่องเขาพระวิหารขณะนี้มองว่ายังไม่มีผลกระทบต่อตลาดฯ เพราะทั้ง 2 ฝ่ายก็ยังไม่ได้มีปฏิกิริยาอะไรออกมา โดยยังไม่มีการถอนทหารออกนอกพื้นที่โดยรอบปราสาทเขาพระวิหารตามมติของศาลโลก
ด้านปัจจัยในต่างประเทศ ขณะนี้ทุกฝ่ายก็รอติดตามเรื่องการปรับเพิ่มเพดานหนี้ของสหรัฐฯ ที่ปัจจุบันยังไม่มีความชัดเจน พร้อมให้แนวรับ 1,075-1,080 จุด แนวต้าน 1,086-1,090 จุด